title: Miguel Fleta
text: Iste articlo ye sobre un tenor aragonés; t'atros usos, se veiga Miguel Fleta (desambigación).
  
  Miguel Burró Fleta naixito l'1 d'aviento de 1897 d'Albalat de Cinca (provincia de Uesca) y muerto o 28 de mayo de 1938 en A Coruña (Galicia), estió un tenor aragonés. Ye uno d'os más grans cantaires d'opera de totz os tiempos. Ye o pai de Elia y Paloma Fleta Mirat que chuntas formoron un dúo musical conoixiu como as Chirmanas Fleta; y tamién de Miguel Fleta Pierrick, de Pierre Fleta y de Javier Fleta. Dos de sus nietas naixidas de Colombia gravoron dos Lp's como o dúo Elia y Elisabeth con prou exito en Colombia.
  
  En setiembre de 1917 ye quan destacó en un concurso de hota celebrato en Villanueva de Galligo. Dimpués d'isto fue ta Barcelona a estudiar en o Conservatorio Isabel II.
  
  O suyo debut en Milán estió en 1919 con a opera Zandonai y en o Metropolitan de Nueva York fa a suya primera actuación en 1923. Mientres os anyos 20 viachó fendo actuacions dende China dica Suramerica, pasando por as prencipals ciudatz d'Europa.
  
  A suya voz podeba cubrir dende o tenor dica o baritón y o suyo repertorio s'adaptaba a las obras d'a escuela italiana de Verdi (Aida, Rigoletto), Donizetti (La favorita), Leoncavallo (I pagliacci) y Puccini (Tosca, Turandot)
  
  L'inte más important d'a suya carrera estió a participación en 1926 d'o enguero postumo de Turandot (Puccini), a opera de Puccini en o teatro d'a Scala de Milán, baixo a dirección d'Arturo Toscanini.
  
  Quan se proclamó a II Republica fació una gravación d'o himno de Riego. Dimpués, en 1936 s'afilló a la Falange Española'', seguntes dicen beluns convencito por o mesmo José Antonio Primo de Rivera. Mientres a Guerra Civil se tresladó ta A Coruña a on morió o 28 de mayo de 1938 colaborando con o bando sublevato.
  
  Vinclos externos 
  
  Naixius d'Albalat de Cinca
  Tenors d'Aragón
  Muertos en A Coruña
  1897 (naixencias)